钦定古今图书集成/明伦汇编/交谊典/第043卷 > 《奉留赠集贤院崔于二学士》〈崔国辅于休烈也〉
## 钦定古今图书集成/明伦汇编/交谊典/第043卷 > 《奉留赠集贤院崔于二学士》〈崔国辅于休烈也〉

前人

昭代将垂白，途穷乃叫阍。气冲星象表，词感帝王尊。
天老书题目，春官验讨论。倚风遗鶂路，随水到龙门。
竟与蛟螭杂，宁无燕雀喧。青冥犹契阔，陵厉不飞翻。
儒术诚难起，家声庶已存。故山多药物，胜概忆桃源。
欲整还乡斾，长怀禁掖垣。谬称“《三赋》在，难述二公恩。”